क्रिकेट विश्वचषक पात्रता, २०१८
क्रिकेट विश्वचषक पात्रता, २०१८ ही एक क्रिकेट स्पर्धा मार्च २०१८ मध्ये झिम्बाब्वे येथे पार पडली. ह्या स्पर्धेमध्ये २०१९ क्रिकेट विश्वचषक मध्ये सामिल होणारे अंतिम २ संघ ठरवले गेले. ह्या स्पर्धेतील अफगाणिस्तान आणि वेस्ट इंडीज हे दोन अव्वल संघ  २०१९ क्रिकेट विश्वचषक साठी पात्र ठरले आणि यजमान (इंग्लंड) व एकदिवसीय अजिंक्यपद स्पर्धातून विश्वचषकासाठी आपोआप पात्र ठरलेल्या ७ संघांना सामील होतील. अंतिम सामन्यात अफगाणिस्तानने विंडीजचा ७ गडी राखून पराभव केला आणि स्पर्धेचे विजेतेपद मिळवले. अफगाणिस्तानाचा मोहम्मद शहजाद सामनावीर  तर झिम्बाब्वेच्या सिकंदर रझाला मालिकावीराचा पुरस्कार दिला गेला.

योजनेप्रमाणे ही स्पर्धा बांग्लादेशमध्ये होणार होती. पण मे २०१७ मध्ये ही स्पर्धा दुसरीकडे खेळविण्याचे ठरले कारण बांग्लादेश विश्वचषकासाठी आपोआप पात्र ठरला. त्यानुसार ह्या स्पर्धेचे यजमानपद भूषविण्यासाठी झिम्बाब्वे, संयुक्त अरब अमिराती, आयर्लंड आणि स्कॉटलंड या देशांनी बोली लावली.

आंतरराष्ट्रीय क्रिकेट संघटन (आय.सी.सी) ने ऑक्टोबर २०१७ मध्ये स्पर्धेचे यजमानपद झिम्बाब्वेकडे सुपुर्द केले. जानेवारी २०१८ मध्ये आयसीसीने सामन्यांचे वेळापत्रक व स्थळांची नावे जाहीर केली. स्पर्धेच्या समारोपानंतर, नेदरलँड्स आणि या स्पर्धेत सर्वोत्तम ठरलेल्या ३ संलग्न सदस्य संघांना २०२२ पर्यंत एकदिवसीय दर्जा देण्यात आला.

पात्र संघ 
२०१५ क्रिकेट विश्वचषकापूर्वीसंमत केलेल्या ठरावानुसार २०१९ क्रिकेट विश्वचषक मध्ये संघांची संख्या १० ठेवण्यात आली आहे. त्यानुसार पात्रतेसाठी नवीन निकष लावले गेले. यात यजमान देश आणि ३० सप्टेंबर २०१७ रोजी असलेल्या क्रमवारीतील एकदिवसीय अजिंक्यपद स्पर्धेतील सर्वोच्च ७ संघांना नंतर विश्वचषकात आपोआप प्रवेश मिळेल, तर उर्वरीत २ जागा विश्वचषक पात्रता फेरीच्या अव्वल २ संघांसाठी राखून ठेवल्या जातील. अलीकडील प्रगती पाहून आयसीसीने अफगाणिस्तान व आयर्लंडला एकदिवसीय अजिंक्यपद स्पर्धामध्ये सामील करून घेतले. जून २०१७ मध्ये अफगाणिस्तान आणि आयर्लंडला कसोटी दर्जा देण्यात आला. त्यामुळे क्रिकेटच्या इतिहासात पहिल्यांदाच कसोटी खेळणाऱ्या दोन सदस्य देशांना विश्वचषकात खेळण्यापासून मुकावे लागणार आहे.

एकदिवसीय अजिंक्यपद स्पर्धातील सर्वात खालचे ४ संघ, २०१५-१७ आयसीसी विश्व क्रिकेट लीग स्पर्धातील अव्वल ४ संघ आणि आयसीसी विश्व क्रिकेट लीग विभाग दोन, २०१८तील अव्वल २ संघ या स्पर्धेत सहभागी होतील. त्यामुळे किमान २ संलग्न संघ २०१९ क्रिकेट विश्वचषकसाठी पात्र ठरतील किंवा एकही नाही जर कसोटी संघांनी त्यांना पराभूत केले.

योग्यता असलेले संघ

एकदिवसीय अजिंक्यपद स्पर्धा : बर्थ 
एकदिवसीय अजिंक्यपद स्पर्धातील खालच्या ४ संघांना (स्थान ९ ते स्थान १२) क्रिकेट विश्वचषक पात्रतेत खेळणे भाग आहे. ह्या मार्गाने स्पर्धेसाठी पात्र ठरण्याची सुरुवात झाली ती विंडिजच्या इंग्लंड विरुद्धच्या एकदिवसीय मालिकेतील पराभवाने. त्यानंतर अफगाणिस्तान, आयर्लंड आणि झिम्बाब्वे हे संघ ३० सप्टेंबर २०१७ च्या कट-ऑफ तारखेनंतर सहभागी झाले.

२०१५-१७ आयसीसी विश्व क्रिकेट लीग स्पर्धा : बर्थ 
२०१५-१७ आयसीसी विश्व क्रिकेट लीग स्पर्धातील अव्वल ४ संघ क्रिकेट विश्वचषक पात्रता, २०१८ साठी पात्र ठरतील. सहाव्या फेरीनंतर नेदरलँड्स व पापुआ न्यू गिनी हे संघ पात्र ठरले. तर सातव्या फेरीच्या निष्कर्षानंतर स्कॉटलंड व हाँग काँग आधीच्या २ संघांना येऊन मिळाले.

आयसीसी विश्व क्रिकेट लीग विभाग दोन, २०१८ : बर्थ 
आयसीसी विश्व क्रिकेट लीग विभाग दोन, २०१८चे विजेता व उपविजेता संघ पात्रता फेरी करता पात्र ठरतील.

संघ

सराव सामने

गट फेरी 
आय.सी.सी ने सामन्यांचे वेळापत्रक जानेवारी २०१८ मध्ये जाहीर केले.

सामन्यांची वेळ भारतीय प्रमाणवेळनुसार (यूटीसी+०५:३०)

गट 'अ'

गट 'ब'

प्लेऑफ

७/८ स्थानासाठी लढत

९/१० स्थानासाठी लढत

सुपर सिक्स फेरी

अंतिम सामना

संघांची अंतिम क्रमवारी 
स्पर्धेच्या शेवटी संघांची अंतिम क्रमवारी खालीलप्रमाणे:

संदर्भ 

इ.स. २०१८ मधील क्रिकेट
पात्रता
झिम्बाब्वेमधील क्रिकेट